**ประกาศการสมัครสอบเพื่อหนังสืออนุมัติแสดงความรู้ความชำนาญประกอบวิชาชีพเวชกรรม**

**อนุสาขาเวชศาสตร์ฉุกเฉินนอกโรงพยาบาล**

**คุณสมบัติของผู้มีสิทธิยื่นคําขอหนังสืออนุมัติ** ผู้ยื่นคําขอหนังสืออนุมัติอนุสาขาเวชศาสตร์ฉุกเฉินนอกโรงพยาบาล ต้องเป็นผู้ที่ได้รับใบอนุญาตประกอบวิชาชีพเวชกรรมตามพระราชบัญญัติวิชาชีพเวชกรรม พ.ศ. ๒๕๒๕ และได้รับหนังสืออนุมัติหรือวุฒิบัตรฯ สาขาเวชศาสตร์ฉุกเฉินแล้ว รวมทั้งต้องมีคุณสมบัติอย่างหนึ่งอย่างใด ดังต่อไปนี้

1. เป็นผู้ได้รับหนังสืออนุมัติหรือวุฒิบัตรอนุสาขาเวชศาสตร์ฉุกเฉินนอกโรงพยาบาล จากสถาบันในต่างประเทศ ที่ วฉท. รับรอง โดยความเห็นชอบของแพทยสภา หรือ
2. เป็นผู้ที่ได้ปฏิบัติงานในอนุสาขาเวชศาสตร์ฉุกเฉินนอกโรงพยาบาลมาเป็นเวลาไม่น้อยกว่า 5 ปีนับถึงวันที่ยื่นคำขอ ตามเงื่อนไขที่ วฉท. กำหนดอย่างน้อยดังต่อไปนี้
   1. สถานที่ปฏิบัติงานต้องมีลักษณะและมีภาระงานของอนุสาขาเวชศาสตร์ฉุกเฉินนอกโรงพยาบาลโดยอนุโลมตามเกณฑ์ทั่วไปและเกณฑ์เฉพาะสำหรับสถาบันฝึกอบรมและได้รับการรับรองจาก วฉท.
   2. มีผลการปฏิบัติงานในอนุสาขาเวชศาสตร์ฉุกเฉินนอกโรงพยาบาล ซึ่งมีลักษณะและปริมาณงานที่ต้องปฏิบัติตามเกณฑ์ที่กำหนดสำหรับอนุสาขาเวชศาสตร์ฉุกเฉินนอกโรงพยาบาลใน มคว. ๑ นี้ โดยอาจเป็นการปฏิบัติงานในหน่วยงานหรือองค์กรหลายแห่ง หรือเป็นการศึกษาหรือฝึกอบรมในสาขาวิชาที่เกี่ยวข้องกับอนุสาขาเวชศาสตร์ฉุกเฉินนอกโรงพยาบาลในสถาบันที่ วฉท. รับรอง ทั้งในและต่างประเทศ
   3. ผ่านการอบรมการทบทวนความรู้ด้านเวชศาสตร์ฉุกเฉินนอกโรงพยาบาลที่กำหนดรูปแบบโดย อฝส. เวชศาสตร์ฉุกเฉินนอกโรงพยาบาล หรือผ่านการประเมินผลการสอบปฏิบัติการรายยาว (long case) หรือปฏิบัติการเวชกรรมในสถานการณ์จริงหรือจำลอง (clinical encounter) ตามรูปแบบ ระยะเวลา ชนิด และจำนวนครั้งการสอบที่ อฝส. อนุสาขาเวชศาสตร์ฉุกเฉินนอกโรงพยาบาลประกาศกำหนด

**เอกสารที่ต้องใช้สมัคร**

1. ใบอนุญาตประกอบวิชาชีพเวชกรรมตามพระราชบัญญัติวิชาชีพเวชกรรม พ.ศ. ๒๕๒๕
2. หนังสืออนุมัติหรือวุฒิบัตรฯ สาขาเวชศาสตร์ฉุกเฉิน โดยวันที่ออกหนังสือต้องก่อน ๒๖ มิถุนายน พ.ศ.๒๕๖๒
3. เอกสารรับรองจากหน่วยงานที่ปฏิบัติงานอยู่ว่าเป็นผู้ปฏิบัติงานในฐานะแพทย์อำนวยการปฏิบัติการฉุกเฉิน ของ แหล่งฝึกปฏิบัติการฉุกเฉินนอกโรงพยาบาลที่วฉท.รับรองให้แพทย์ประจำบ้านเวชศาสตร์ฉุกเฉินไปฝึกอบรมปฏิบัติการแพทย์ฉุกเฉินนอกโรงพยาบาลได้

ส่งเอกสารทั้งหมดมาที่ [tcep.tmc@gmail.com](mailto:tcep.tmc@gmail.com) ภายในวันที่ ๒๒ มีนาคม พ.ศ. ๒๕๖๗

**ขั้นตอนการสมัครและกำหนดการสอบ**

1. ส่งเอกสารการสมัครสอบเพื่อหนังสืออนุมัติฯ มาที่ [tcep.tmc@gmail.com](mailto:tcep.tmc@gmail.com) เพื่อให้ทาง อฝส.ตรวจสอบคุณสมบัติ ภายในวันที่ ๒๒ มีนาคม พ.ศ. ๒๕๖๗
2. อฝส.จะประกาศผู้มีสิทธิสมัครสอบจริงกับแพทยสภา ภายในวันที่ ๒๕ มีนาคม พ.ศ.๒๕๖๗
3. ผู้สมัครสอบจะต้องเข้าอบรมการทบทวนความรู้ด้านเวชศาสตร์ฉุกเฉินนอกโรงพยาบาล วันที่ ๑ เมษายนถึง ๓ เมษายน พ.ศ. ๒๕๖๗ เป็นรูปแบบ onsite ผู้เรียนต้องเข้าอบรมทุกหัวข้อและผ่านการทดสอบตามที่ อฝส.กำหนด มิฉะนั้นจะถือว่าขาดคุณสมบัติการสมัครสอบ
4. ผู้สมัครสอบจะต้องเข้าไปสมัครสอบ website แพทยสภา พร้อมจ่ายเงินค่าสมัครสอบภายในวันที่ ๓๐ เมษายน พ.ศ.๒๕๖๗
5. ผู้สมัครสอบจะต้องส่งรายงานวิจัยและรายงานโครงการพัฒนาคุณภาพ ที่ [tcep.phem.research@gmail.com](mailto:tcep.phem.research@gmail.com)

ภายในวันที่ ๓๑ พฤษภาคม พ.ศ.๒๕๖๗ มิฉะนั้นจะถือว่าสอบไม่ผ่าน รายละเอียดรายงานอยู่เอกสารคู่มือการสอบผลงานวิชาการ พ.ศ.๒๕๖๗

1. กำหนดการสอบมีดังนี้ (สถานที่จะแจ้งภายหลัง)

* การสอบภาคปฏิบัติ วันที่ ๒๖ มิถุนายน พ.ศ.๒๕๖๗
* การสอบผลงานวิชาการ (การนำเสนอผลงานวิจัยและโครงการพํฒนาคุณภาพ) วันที่ ๒๗ มิถุนายน ๒๕๖๗
* การสอบภาคทฤษฎี วันที่ ๓ กรกฎาคม พ.ศ.๒๕๖๗